# Det med småt

## Overtegnet kursus

Som tommelfingerregel kan to personer fra samme arbejdsplads eller organisation deltage i et kursus hvis kurset er overtegnet. Dette for at sikre, at arbejdspladser og organisationer landet over kan få gavn af kurserne.

Hvis et kursus er overtegnet, forbeholder IBOS sig retten til at flytte tilmeldte deltagere til næstkommende afholdelse af kurset.

## Deltagere fra udlandet

Vi vil rigtig gerne dele vores viden og kurser med professionelle og borgere fra udlandet. Men vi kan desværre ikke tilbyde gratis kurser, for deltagere uden for Danmark. Ønsker I at deltage alligevel, så kontakt venligst Annemarie Enevoldsen, kursus og konferencekoordinator på Annemarie.Haack.Enevoldsen@kk.dk og spørg efter en pris.

## Forplejning

Der kan på visse kurser forekomme egenbetaling på forplejning. I disse tilfælde vil det vil stå tydeligt fremhævet i kursusbeskrivelsen.

## Bestil et kursus

*Åbent for alle*De korte specialiserede kurser er landsdækkende, og du kan derfor bestille et kursus til afholdelse det sted i landet, du ønsker[[1]](#footnote-1). Kurserne skal dog stadig slås op på ibos.dk, hvor man stadig tilmelder sig og det udbydes bredt, så alle, der ønsker at deltage, har mulighed for at deltage.

*Kun for jeres arbejdsplads/organisation*Ønsker du som arbejdsplads eller organisation at bestille et kursus, der er skræddersyet til jeres behov og medarbejdere, og som er lukket for deltagelse udefra, så gør vi det gerne, men for en takst. Ring og hør mere om muligheder og pris hos Annemarie Haack Enevoldsen på 39 45 23 14 eller på Annemarie.Haack.Enevoldsen@kk.dk.

## IBOS er VISO KaS-leverandør

IBOS’ Korte specialiserede kurser hører under ydelser, som vi tilbyder gratis på baggrund af, at IBOS er blevet en VISO-leverandør under KaS (koordinering af specialrådgivning). VISO står for den nationale videns- og specialrådgivningsorganisation.

Som VISO-leverandør er IBOS en del af den mest specialiserede specialrådgivning i socialstyrelsen under VISO på området vedr. synsnedsættelse. Formålet med et samlet netværk er at sikre, at alle fagfolk, borgere og pårørende i hele Danmark har adgang til specialiseret rådgivning.

VISO har udover ansvaret for den specialiserede specialrådgivning samtidigt ansvaret for at koordinere vidensudvikling og kursusvirksomhed indenfor områdets specialrådgivning. Det skal være med til at sikre et højt fagligt niveau og fortsat udvikling af området.

VISO-rådgivning er gratis og landsdækkende.

Læs mere om VISO’s koordinering af specialrådgivningen på dette link. <http://socialstyrelsen.dk/viso/kas>

1. Undtaget er kurserne: Oftalmologi og optik, Bliv praksismentor i ADL og O&M, på vej til videregående uddannelse, På vej til arbejdsmarkedet, Belysningskursus i relation til svagsyn og Krise- og forandringsprocesser. Disse afholdes kun en gang om året og som oftest på IBOS. [↑](#footnote-ref-1)